Viviani: En anderledes sejr for mig Feltet.dk
11. august 2019 16:54 af Andy PedersenFoto: Sirotti
Det var en lettere usædvanlig sejr for Elia Viviani, da han i dag udnyttede sine stærke ben til at angribe og vinde EM-trøjen for det kommende år.
Elia Viviani: Det var en af mine bedste sejre, da det ikke var i en sprint
Italienerne har sat sig tungt på EM med to sejre i træk. Det er konklusionen efter dagens EM, hvor Elia Viviani viste en anden side af sig selv, da han tog sejren. Normalvis gør han sig mest i massespurter, men i dag viste han stort taktisk overblik.
”Det er fantastisk. Vi endte med at bruge en komplet anderledes taktik, end vi havde lagt her til morgen. Vi troede, at det ville blive en spurt. Derefter gik vi efter at gøre løbet hårdt. Vinden, brostenssektioner og mange sving gjorde forskellen,” siger Viviani til Eurosport.
Derudover viste italieneren på forhånd, at han havde gode ben. Sådan er det altid for Viviani efter en Grand Tour, og det valgte han altså at udnytte.
”Med fem-seks omgange tilbage besluttede vi at køre med hele holdet og splitte gruppen, og det var det rigtige træk. De sidste omgange blev derfor noget om, hvem der havde noget tilbage i benene. Denne sejr er meget anderledes for mig, da jeg ikke vandt en massespurt,” siger han.